  Анжелика Тихонова корреспондент 2021-тӥ арын Удмуртиын «Здравоохранение» йӧскалык ӵектос улсын эмчиослы 3 сюрс 232 уж интыосты автоматизировать карозы. Со сярысь элькун тӧролэн но кивалтэтлэн пресс-службазы ивортӥз. Эмъюртъёсы компьютер техника басьтозы, Интернет кыскозы, со пӧлын фельдшер-акушер пунктъёсы но Тазалыкез утён удысын цифровизациез ортчытонъя программаез улонэ пыӵатон улсын Россиын эм удысын цифровой амалъёсты кутонъя улосвылъёслэсь рейтингзэс кылдытӥзы. Инфраструктураез, эм ивортодэт сӧзнэтъёсты уже кутонэз, Госуслуги пыр электрон юрттэт сётонэз, удысъёс куспын электрон амалэн валче ужамез но огъя ивортодэт сӧзнэтэз пыртэмез дунъязы. Соя Удмуртиын цифровизация ужпумъёс 65 процентлэсь трослы быдэстэмын ини Цифровой амалъёсты уже пыртон котькыӵе удысын рос-прос тыршемез, федерал но улосвыл удысэтъёслэсь валче ужамзэс кулэ каре. Татын валтӥсь инты цифровой воштӥськонъёсты радъясьёс басьто. Эм удысэ «цифраез» пыртонъя рейтинглэсь йылпумъянъёссэ губернаторъёс дорозь вуттом но тырмымтэосты палэнтон понна огаз кенешонын шуг-секытъёсты сэрттом-пертчом Дмитрий Чернышенко, Россиысь кивалтэтлэн тӧроезлэн воштӥсезЭм удысын цифровой амалъёсты кутонъя рейтинглэн вылӥ чуръёсаз Тула, Тамбов, Ленинград, Белгород, Киров, Пенза улосвылъёс, Чувашия, Башкирия но Алтай шаер интыяськизы. Нош бере кылисьёс пӧлы Иваново, Свердловск, Волгоград, Омск, Ростов улосвылъёс, Приморск, Камчатка, Ставрополь шаеръёс, Еврей автоном улосвыл но Крым сюризы. Дмитрий Чернышенко пусйиз, али экономика но мер удысъёсы «цифра» амалъёсты пыртонъя стратегия кылдытӥське шуыса. Соос 2021-тӥ арын 1-тӥ пӧсьтолэзёзь юнматэмын луыны кулэ. Нырысь ик цифровизация эм, дышетон, кунэн кивалтон, кар интывылэз азинтон, транспорт но логистика удысъёсы пыртэмын луоз. Тодэ вайытом, 2020-тӥ арын Удмуртиысь эм удысысь 13 сюрс пала ӧнерчиослэсь уж интыоссэс автоматизировать каризы.  Тегъёс: Тазалык Ижкар Компьютеръёс Удмуртия Технологиос  